KULTURNO INFORMATIVNI CENTAR GOSPIĆ,
        JAVNA USTANOVA ZA KULTURU

Budačka 12, 53000 Gospić
Klasa:032-01/18-01/01
Urbroj:2125/70-01-18-01
Gospić, 19. prosinca 2018. godine	



Sukladno Uredbi o izmjenama i dopunama Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN br. 19/15),  temeljem članka 27. Statuta Kulturno Informativnog Centra Gospić, javne ustanove za kulturu („Službeni vjesnik Grada Gospića“ br. 7/10) te Izmjena i dopuna Statuta Kulturno Informativnog Centra Gospić, javne ustanove za kulturu („Službeni vjesnik Grada Gospića“ br. 3/16), ravnateljica Kulturno Informativnog Centra Gospić, javne ustanove za kulturu dana 5. studenog 2018.  godine donosi


ODLUKU 
O PROCEDURI PRAĆENJA I NAPLATE PRIHODA



Članak 1.
Ova Odluka ima za cilj osigurati učinkovit sustav nadzora naplate prihoda Kulturno Informativnog Centra Gospić, a u cilju pravovremene naplate potraživanja.



Članak 2.
	Odlukom se utvrđuje procedura naplate prihoda odnosno mjere naplate, vremensko razdoblje nakon kojeg se pokreće pojedina mjera naplate te praćenje naplate po poduzetim mjerama.


Članak 3.
	Kulturno Informativni Centar Gospić ostvaruje sljedeće vrste prihoda:

· prihod od najma dvorana i atrija;
· prihod od najma uredskih i apartmanskih prostora;
· prihod od zakupa poslovnog prostora;
· prihod od oglašavanja (audio komercijalna komunikacija).


Članak 4.
Uzimajući u obzir vrstu i pojedinačnu vrijednost pruženih usluga kao i trošak slanja podsjetnika i opomena za neplaćene račune te trošak prisilne naplate (ovršni postupak), Kulturno Informativni Centar Gospić donio je odluku o dinamici upućivanja podsjetnika (usmenog i pismenog) i opomena za plaćanje, opomena pred tužbu te pokretanje ovršnog postupka i to na sljedeći način:

1. ukoliko plaćanje po računu nije izvršeno u zakonskom roku navedenom na računu, Kulturno Informativni Centar Gospić će u razdoblju ne duljem od 30 dana, dužnika usmeno podsjetiti na plaćanje; 

2. ukoliko poduzeta mjera ne rezultira uplatom od strane dužnika, u roku od 15 dana  od dana usmenog podsjetnika, Kulturno Informativni Centar Gospić će dužniku poslati pisani podsjetnik za plaćanje;

3. ukoliko poduzeta mjera ne rezultira uplatom od strane dužnika, u roku od 15 dana  od dana slanja pisanog podsjetnika, Kulturno Informativni Centar Gospić će dužniku poslati opomenu za plaćanje;

4. ukoliko nakon proteka daljnjeg roka od 15 dana nije naplaćen dug za koji je poslana opomena za plaćanje, Kulturno Informativni Centar Gospić će dužniku poslati opomenu pred tužbu;

5. ukoliko dug nije podmirenu roku od 8 dana od dana slanja opomene pred tužbu, Kulturno Informativni Centar Gospić će pokrenuti ovršni postupak.

Članak 5.
Ukoliko se utvrdi da su potraživanja nenaplativa primjenom mjera utvrđenih u člancima ove Odluke (u slučaju nemogućnosti naplate temeljem pravomoćnih odluka nadležnih tijela, zbog nastupanja zastare sukladno važećim zakonskim propisima, ukoliko potraživanja nemaju valjanu pravnu osnovu, u slučaju kada iznos potraživanja obzirom na troškove naplate nije isplativ i drugim slučajevima propisanih zakonom) potraživanje se može djelomično ili u cijelosti otpisati sukladno prijedlogu ravnatelja i odluci Upravnog vijeća Kulturno Informativnog Centra Gospić.
Članak 6.
Za praćenje naplate i poduzimanja mjere za naplatu prihoda zadužena je financijsko – administrativna služba Kulturno Informativnog Centra Gospić.

Članak 7.
Stupanjem na snagu ove Odluke, prestaje važiti Procedura praćenja i naplate prihoda, Klasa:032-01/15-01-01; Urbroj:2125/70-01-15-01, od 8. prosinca 2015. godine.

Članak 8.
Ova Odluka objavljuje se na web stranici Kulturno Informativnog Centra Gospić i stupa na snagu danom donošenja.
RAVNATELJICA
Marija Štimac, mag.polit.

